Diari Oficial de la Generalitat Valenciana


Sumari del DOGV 5435, del 24-01-2007 (2007/296)

Informació pública de la relació de béns i drets afectats pel projecte d'expropiació dels vials de connexió entre la unitat d'execució 24-UE-R i l'avinguda de Ferrandis Salvador.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/296


Data del document
:   24-10-2006

Organisme emissor
:   Ajuntament de Castelló de la Plana

Tipus de document
:   Informació Pública

La Junta de Govern Local de l'Ajuntament de Castelló de la Plana, en la sessió de data 29 de setembre de 2006, ha adoptat l'acord següent:  
"Vist l'expedient que s'està tramitant per a aprovar el projecte d'expropiació, per taxació conjunta, dels béns necessaris per a executar les obres d'urbanització dels vials de connexió entre la unitat d'execució 50 UR-Y i l'avinguda de Ferrandis Salvador i els següents  
Antecedents:  
1) En data 5 de febrer de 2004 es va aprovar el programa d'actuació integrada de la unitat d'execució 24-UE-R, situada entre el llit del riu Sec, l'avinguda de Ferrandis Salvador i propietats particulars, i se'n va adjudicar l'execució a Gestinine, SL.  
2) El Pla General estableix, com a condicions de connexió per a executar la referida unitat d'execució, l'obertura dels vials paral·lels al riu Sec fins a l'avinguda de Ferrandis Salvador.  
Els terrenys referits estan exclosos de l'àmbit d'actuació; per este motiu en l'acord d'aprovació del programa es va disposar l'obligació de l'urbanitzador de presentar el corresponent projecte d'urbanització i d'expropiació.  
3) En data 12 de novembre de 2004 la Junta de Govern Local va aprovar el projecte d'urbanització de la unitat d'execució 70 YY-P que incloïa les obres d'urbanització dels terrenys necessaris per a executar el vial referit; en data 8 de juliol de 2005 el projecte d'expropiació va ser visat pel Col·legi Oficial d'Arquitectes i en data 9 de maig de 2006 l'urbanitzador va depositar a la Tresoreria Municipal la quantitat de 88.660,53 euros, com a acompte del preu just que, en el seu moment, es determine. La quantitat depositada concorda amb la valoració dels béns que s'han d'expropiar que figuren en el projecte d'expropiacions i,   
Atés que:  
I. El projecte inclou la descripció dels béns i drets que s'han d'expropiar, la seua valoració i els criteris tinguts en compte per a efectuar-la.  
II. L'arquitecte municipal ha emés un informe favorable sobre la valoració dels béns i els criteris utilitzats amb este fi.  
III. L'àmbit objecte d'expropiació s'ha definit pel Pla General, per això hi ha una declarada utilitat pública i la necessitat d'ocupació.  
IV. Dels articles 124.1.c y 187.1 de la Llei Urbanística Valenciana, en relació amb els articles 432 i següents del Reglament d'Ordenació i Gestió Territorial Urbanística, es desprén que, a fi de connectar i integrar adequadament la urbanització amb les xarxes de serveix existents, el sòl destinat a dotacions públiques es podrà obtenir mitjançant l'expropiació.  
V. L'article 434.1 del Reglament d'Ordenació i Gestió Territorial Urbanística estableix la possibilitat d'expropiar mitjançant el procediment de taxació conjunta, per al qual es fixen de manera raonada els preus dels terrenys afectats per l'expropiació, procediment que s'entén adequat a este cas per l'agilitat dels seus tràmits.  
VI. De l'article 434 del Reglament d'Ordenació i Gestió Territorial Urbanística es desprén que l'execució del pla per expropiació requerirà la determinació de l'àmbit territorial i una relació de propietaris, amb la descripció de béns i drets existents, que serà exposada al públic a fi que, de conformitat amb els articles 17 a 19 de la Llei d'Expropiació Forçosa, de 16 de desembre de 1954, les persones interessades puguen formular al·legacions al projecte o sobre la procedència o no de l'ocupació i esmenar possibles errors en la seua descripció.  
VI. L'article 127.1.d de la Llei Reguladora de les Bases del Règim Local disposa que correspon a la Junta de Govern Local l'aprovació, entre altres, dels instruments de gestió.  
Per tot això, vistos els preceptes esmentats i els informes de l'arquitecte municipal i de la cap del Negociat de Planejament, amb la conformitat del cap de la Secció de l'Agència de Desenvolupament Urbanístic, s'acorda:  
1) Determinar el procediment de taxació conjunta per a expropiar els béns necessaris per a executar les obres d'urbanització dels vials de connexió entre la unitat d'execució 97 NY-O i l'avinguda de Ferrandis Salvador.   
2) Exposar al públic durant el termini d'un mes el projecte d'expropiació referit i la relació de propietaris, béns i drets afectats per este, amb la notificació dels fulls d'apreciació a les persones interessades a fi que puguen formular al·legacions, acceptar el full d'apreciació municipal, o refusar-lo i formular-ne el propi."  
La relació de propietaris, béns i drets afectats d'expropiació, és la que figura en l'annex que s'insereix tot seguit.  
Cosa que es fa pública perquè se'n prenga coneixement i a fi que durant el termini d'un mes, comptador des de l'endemà de la publicació del present anunci, qualsevol persona interessada puga aportar les dades oportunes per a rectificar possibles errors en la seua descripció o oposar-se per raons de fons o forma a la necessitat d'ocupació, així com formular les al·legacions o observacions que estimen convenients, essencialment quant a la titularitat o valoració dels seus drets. Es fa saber que el projecte d'expropiació podrà consultar-se a l'Agència de Desenvolupament Urbanístic d'este Ajuntament, situada a l'avinguda dels Germans Bou, número 16, 3a planta, de dilluns a divendres de 09.00 a 14.00 hores.  
Castelló de la Plana, 24 d'octubre de 2006.- L'alcalde: Alberto Fabra Part.  
ANNEX  
Parcel·la número 1,1  
1. Titular  
 Germ. Mut Navarro  
2. Domicili tributari  
 Av. Ferrandis Salvador, 222, Grau, 12690  
3. Dades cadastrals 8728914  
4. Dades registrals 23350  
5. Límits de la superfície que s'expropia   
 Nord Germ. Mut Navarro  
 Sud Germ. Mut Navarro  
 Est Av. Ferrandis Salvador  
 Oest -  
6. Càrregues No se'n coneixen  
7. Superfície que s'expropia 23,14 m²  
8. Classificació del sòl Sòl urbà, sistema local de xarxa viària  
9. Destinació Obertura vial fins a l'av. Ferrandis Salvador  
10. Altres circumstàncies No cap   
Parcel·la núm.1,2  
1. Titular  
 Germ. Mut Navarro  
2. Domicili tributari  
 Av. Ferrandis Salvador, 222, Grau, 12921  
3. Dades cadastrals 8728914  
4. Dades registrals 23155  
5. Límits de la superfície que s'expropia   
 Nord Germ. Mut Navarro  
 Sud Fibla Traver, Sara  
 Est Germ. Mut Navarro  
 Oest -  
6. Càrregues No se'n coneixen  
7. Superfície que s'expropia 6,60 m²  
8. Classificació del sòl Parcel·la edificable, qualificació Z-7, sobrant de via pública  
9. Destinació Adquisició per limítrof  
10. Altres circumstàncies No cap  
Parcel·la núm.1,3  
1. Titular  
 Germ. Mut Navarro  
2. Domicili tributari  
 Av. Ferrandis Salvador, 222, Grau, 12771  
3. Dades cadastrals 8728914  
4. Dades registrals 23688  
5. Límits de la superfície que s'expropia   
 Nord Germ. Mut Navarro  
 Sud Fibla Traver, Sara  
 Est Av. Ferrandis Salvador  
 Oest Germ. Mut Navarro  
6. Càrregues No se'n coneixen  
7. Superfície que s'expropia 12,28 m²  
8. Classificació del sòl Sòl urbà, sistema local de xarxa viària  
9. Destinació Obertura vial fins a l'av. Ferrandis Salvador  
10. Altres circumstàncies No cap  
   
Parcel·la núm. 2  
1. Titular  
 Fibla Traver, Sara  
2. Domicili tributari  
 Av. Mare de Déu del Llidó, 44 Castelló de la Plana, 12702  
3. Dades cadastrals 8728915  
4. Dades registrals 37863  
5. Límits de la superfície que s'expropia   
 Nord Germ. Mut Navarro  
 Sud -  
 Est Av. Ferrandis Salvador  
 Oest Fibla Traver, Sara  
6. Límits de la superfície que s'agrega   
 Nord Parcel·la ref. registral 23366  
 Sud Parcel·la ref. registral 37356  
 Est Parcel·la ref. registral 23950  
 Oest Parcel·la ref. registral 37018  
7. Càrregues No se'n coneixen  
8. Superfície que s'expropia 13,05 m²  
9. Superfície que s'agrega 6,60 m²  
10. Classificació del sòl Sòl urbà, sistema local de xarxa viària  
11. Destinació Obertura vial fins a l'av. Ferrandis Salvador  
12. Altres circumstàncies No cap  
   
Parcel·la núm.3  
1. Titular  
 Xiob, SA  
2. Domicili tributari  
 C/ Enmig 74 pl. baixa, Castelló de la Plana, 12016  
3. Dades cadastrals 8728918  
4. Dades registrals 32176  
5. Límits de la superfície que s'expropia   
 Nord Parcel·la ref. registral 32127  
 Sud Riu Sec  
 Est Av. Ferrandis Salvador  
 Oest Barbera Ferrando, Sixto  
6. Càrregues No se'n coneixen  
7. Superfície que s'expropia 255,93 m²  
8. Classificació del sòl Sòl urbà, sistema local de xarxa viària  
9. Destinació Obertura vial paral·lel al Riu Sec fins a l'av. Ferrandis Salvador  
10. Altres circumstàncies No cap  
   
Parcel·la núm. 4  
1. Titular  
 Barbera Ferrando, Sixto  
2. Domicili tributari  
 C/ Governador Bermúdez Castro 93 bl.2 pl. 04, Castelló de la Plana, 12108  
3. Dades cadastrals 8728919  
4. Dades registrals 30538  
5. Límits de la superfície que s'expropia   
 Nord Barbera Ferrando, Sixto  
 Sud Riu Sec  
 Est Parcel·la ref. registral 32476  
 Oest Gestinine, SA  
6. Càrregues No se'n coneixen  
7. Superfície que s'expropia 170,95 m²  
8. Classificació del sòl Sòl urbà, sistema local de xarxa viària  
9. Destinació Obertura vial paral·lel al Riu Sec fins a l'av. Ferrandis Salvador  
10. Altres circumstàncies No cap